คือหนูอายุ16รู้สึกว่าตัวเองสูงมากสูงตั้ง176อยากรู้วิธีหยุดสูงค่ะพ่อของหนูสูง174 เเม่สูง171ค่ะต้องทำไงค่ะ
สวัสดีค่ะ ส่วนสูงของแต่ละคน จะขึ้นอยู่กับพันธุกรรมเป็นหลัก นอกจากนี้ก็จะขึ้นอยู่กับการทานอาหารและการออกกำลังกาย ดังนั้น หากพ่อหรือแม่มีส่วนสูงที่สูงมาก ก็ย่อมจะมีผลที่ทำให้เราสูงมากได้ค่ะสำหรับในผู้หญิง โดยปกติ เมื่อมีประจำเดือนมา ก็จะเริ่มหยุดสูง เพราะผลจากฮอร์โมนจากรังไข่จะไปมีผลต่อฮอร์โมนที่เกี่ยวข้องกับการยืดขยายของกระดูกค่ะ แต่หากยังไม่มีประจำเดือนมา ก็อาจจะสูงเพิ่มขึ้นได้อีก ดังนั้น หากอายุ 16 ปีแล้ว และมีประจำเดือนมาแล้ว ก็ไม่น่าจะสูงเพิ่มอีกแล้วค่ะอย่างไรก็ตาม หากยังคงสูงเพิ่มขึ้นเรื่อยๆ และมีรูปร่างของร่างกายที่ดูใหญ่กว่าปกติด้วย โดยเฉพาะที่ใบหน้า เช่น มีขากรรไกรที่ใหญ่กว่าปกติ กะโหลกใหญ่กว่าปกติ จมูกใหญ่ นิ้วมือและนิ้วเท้ามีขนาดใหญ่ และนิ้วห่างกันมาก รวมถึงมีขนขึ้นเยอะกว่าปกติ มีเสียงแหบหรือเสียงเปลี่ยนแปลงไป มีเหงื่อออกมาก ผิวมัน หยาบกร้าน เป็นต้น ก็จะถือว่าผิดปกติ ซึ่งอาจเป็นโรค acromegaly ซึ่งเกิดจากมีเนื้องอกในต่อมใต้สมองที่ผลิตโกรทฮอร์โมน (growth hormone) ออกมามากผิดปกติ ทำให้ร่างกายเจริญเติบโตมากเกินไปและสมส่วน ดังนั้น หากมีลักษณะรูปร่างดังกล่าว ก็ควรไปพบแพทย์เพื่อตรวจค่ะ